CELEX: 32004R0655
Language: ro
Date: 2004-04-07 00:00:00
Title: Regulamentul (CE) nr. 655/2004 al Comisiei din 7 aprilie 2004 de modificare a Regulamentului (CE) nr. 466/2001 în ceea ce privește nitratul în alimentele pentru sugari și copii de vârstă micăText cu relevanță pentru SEE.

15/Volumul 11
            
            
               RO
            
            
               Jurnalul Ofícial al Uniunii Europene
            
            
               141
            
         32004R0655
   
               L 104/48
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 655/2004 AL COMISIEI
   
   din 7 aprilie 2004
   de modificare a Regulamentului (CE) nr. 466/2001 în ceea ce privește nitratul în alimentele pentru sugari și copii de vârstă mică
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 315/93 al Consiliului din 8 februarie 1993 de stabilire a procedurilor comunitare privind contaminanții din produsele alimentare (1), în special articolul 2 alineatul (3),
   după consultarea Comitetului științific pentru alimentație umană,
   întrucât:
   
               (1)
            
            
               Regulamentul (CE) nr. 466/2001 (2) al Comisiei, stabilește nivelurile maxime pentru anumiți contaminanți din produsele alimentare, inclusiv alimentele destinate sugarilor și copiilor de vârstă mică reglementate de Directiva 96/5/CE a Comisiei din 16 februarie 1996 privind preparatele pe bază de cereale și alimentele pentru copii destinate sugarilor și copiilor de vârstă mică (3).
            
         
               (2)
            
            
               În conformitate cu Regulamentul (CE) nr. 466/2001, nivelurile maxime specifice pentru contaminanți din alimentele pentru copii destinate sugarilor și copiilor de vârstă mică ar trebui stabilite până la 5 aprilie 2004.
            
         
               (3)
            
            
               Nivelurile maxime de nitrat sunt stabilite pentru anumite legume prin Regulamentul (CE) nr. 466/2001, astfel cum a fost modificat prin Regulamentul (CE) nr. 563/2002 (4), în conformitate cu avizul Comitetului Științific pentru Alimentație Umană din 1995. Pentru protejarea sănătății publice, ținând seama în special de posibila asociere cu formarea de substanțe cancerigene, precum nitrozaminele, este necesar să se reducă nivelul de nitrat la cel mai scăzut nivel care poate fi atins în mod rezonabil.
            
         
               (4)
            
            
               Pentru protejarea sănătății sugarilor și a copiilor de vârstă mică, un grup vulnerabil al populației, este necesar să se stabilească un nivel maxim scăzut care poate fi obținut printr-o selecție strictă a materiilor prime utilizate pentru producerea preparatelor pe bază de cereale și a alimentelor pentru copii.
            
         
               (5)
            
            
               Directiva 2002/63/CE (5) a Comisiei stabilește metode comunitare de prelevare de probe pentru controlul oficial al reziduurilor de pesticide de pe și din produsele de origine vegetală și animală și abrogă Directiva 79/700/CEE (6). Dispozițiile directivei în cauză sunt adecvate pentru prelevarea de probe în vederea controlului oficial al nitratului.
            
         
               (6)
            
            
               Regulamentul (CE) nr. 466/2001 ar trebui modificat în consecință.
            
         
               (7)
            
            
               Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 466/2001 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 octombrie 2004.
   Prezentul regulament nu se aplică produselor introduse pe piață înainte de 1 octombrie 2004 în conformitate cu dispozițiile aplicabile. Sarcina de a proba data introducerii produselor pe piață îi revine operatorului din sectorul alimentar.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 aprilie 2004.
      
         
            Pentru Comisie
         
         David BYRNE
         
         
            Membru al Comisiei
         
      
   
   
      (1)  JO L 37, 13.2.1993, p. 1, regulament astfel cum a fost modificat prin Regulamentul (CE) nr. 1882/2003 al Parlamentului European și al Consiliului (JO L 284, 31.10.2003, p. 1).
   
      (2)  JO L 77, 16.3.2001, p. 1, regulament astfel cum a fost modificat ultima dată prin Regulamentul (CE) nr. 455/2004 (JO L 74, 12.3.2004, p. 11).
   
      (3)  JO L 49, 28.2.1996, p. 17, directivă astfel cum a fost modificată ultima dată prin Directiva 2003/13/CE (JO L 41, 14.12.2003, p. 33).
   
      (4)  JO L 86, 3.4.2002, p. 5.
   
      (5)  JO L 187, 16.7.2002, p. 30.
   
      (6)  JO L 207, 15.8.1979, p. 26.
   ANEXĂ
   În secțiunea 1 „Nitrați” din anexa I, se adaugă punctul 1.5, cu următorul text:
   
      
                  Produs
               
               
                  Nivel maxim
                  (mg NO3/kg)
               
               
                  Metoda de prelevare de probe
               
               
                  Metoda de analiză de referință
               
            
                  
                              „1.5.
                           
                           
                              Alimente pentru copii și preparate pe bază de cereale destinate sugarilor și copiilor de vârstă mică (1)
                                  (2)
                              
                           
                        
               
                  200
               
               
                  Directiva 2002/63/CE a Comisiei (dispoziții prevăzute pentru preparatele alimentare de origine vegetală și pentru cele de origine animală)
               
               
                   
               
            
   
      (1)  Alimentele pentru copii și preparatele pe bază de cereale destinate sugarilor și copiilor de vârstă mică, astfel cum sunt definite la articolul 1 din Directiva 96/5/CE a Comisiei din 16 februarie 1996 privind preparatele pe bază de cereale și alimentele pentru copii destinate sugarilor și copiilor de vârstă mică. Nivelurile maxime se aplică produselor comercializate preparate pentru consum sau reconstituite în conformitate cu instrucțiunile producătorilor.
   
      (2)  Comisia revizuiește nivelurile maxime de nitrat din produsele alimentare destinate sugarilor și copiilor de vârstă mică până la 1 aprilie 2006, ținând seama de evoluția cunoștințelor științifice și tehnologice.”